Flott leilighet og flott plassering. Fin utsikt til Akerselva som renner forbi like utenfor kjøkkenvinduet. Buss- og trikkestopp rett i nærheten, samt minst to matbutikker i kort gåavstand. Leiligheten har tre soverom, og kan fint huse 6 personer, slik som avertert. Verten tok godt imot oss og gikk grundig gjennom ting som brannslukkingsapparat og rømingsveier, fasiliteter i nærmiljøet, oppvaskmaskin, vaskemaskin, TV med Netflix osv. Det var rent og ryddig, og en hyggelig atmostfære. Vi fikk en kupong som kunne løses inn i et nybakt brød hos bakeren rett over plassen. Kjøkkenet egner seg fint til matlaging og det er god plass i kjøleskapet. Vi syntes det var en fin opplevelse, og vi har ingen reservasjoner mot å benytte denne leiligheten igjen hvis anledningen skulle by seg.